b'\n_START_ARTICLE_\nZlobno oko\n_START_PARAGRAPH_\nZa zlobno oko verjamejo, da gre za v sile nadnaravnega, ki obstajajo \xc5\xbee tiso\xc4\x8dletja. Strah pred zavistjo in uroki ni prisoten le v mediteranskem, arabskem, perzijskem in indijskem okolju, gre za globalni pojav. Delovanje zlobnega o\xc4\x8desa so si \xc5\xbeeleli razlo\xc5\xbeiti \xc5\xbee v antiki, aktualno pa ostaja v razli\xc4\x8dnih kulturnih in geografskih okoljih tudi danes. To priljubljeno verovanje v urok, ki povzro\xc4\x8di neko obliko \xc5\xa1kode, je bilo znano \xc5\xbee v Mezopotamiji in starem Egiptu, na Bli\xc5\xbenjem vzhodu in v zahodnih dr\xc5\xbeavah, od Afrike do Indije, na Kitajskem in pri severno ameri\xc5\xa1kih Indijancih in v Ju\xc5\xbeni Ameriki. Ideja se pojavi ve\xc4\x8dkrat tudi v prevodih Stare zaveze._NEWLINE_Zlobno oko je znano tudi v arab\xc5\xa1\xc4\x8dini kot ayn al-\xe1\xb8\xa5as\xc5\xabd (\xd8\xb9\xd9\x8a\xd9\x86 \xd8\xa7\xd9\x84\xd8\xad\xd8\xb3\xd9\x88\xd8\xaf zavistno oko), v hebrej\xc5\xa1\xc4\x8dini kot \xc3\xa1yin HA-r\xc3\xa1 (\xd7\xa2\xd6\xb7\xd7\x99\xd6\xb4\xd7\x9f \xd7\x94\xd6\xb8\xd7\xa8\xd6\xb7\xd7\xa2), v aramej\xc5\xa1\xc4\x8dini kot Ayna bisha (\xdc\x92\xdc\x9d\xdc\xbc\xdc\xab\xdc\xb5\xdc\x90 \xdc\xa5\xdc\xb2\xdc\x9d\xdc\xa2\xdc\xb5\xdc\x90) v kurd\xc5\xa1\xc4\x8dinii caw e zar (oko zla / bolezni), v perzij\xc5\xa1\xc4\x8dini kot chashm zakhm (\xda\x86\xd8\xb4\xd9\x85 \xd8\xb2\xd8\xae\xd9\x85 oko, ki povzro\xc4\x8da po\xc5\xa1kodbe) ali chashm e slab (slabo oko), v tur\xc5\xa1\xc5\xa1\xc4\x8dini kot Nazar (iz arabske \xd9\x86\xd8\xb8\xd8\xb1 Nadhar, kar pomeni, videnje ali slab vid), podobno kot v hindustanski in punjabski besedi Nazar ali Boori Nazar (slab izgled), v amhar\xc5\xa1\xc4\x8dini buda, v pa\xc5\xa1tu cheshim mora in tudi Nazar, v gr\xc5\xa1\xc4\x8dini to m\xc3\xa1ti (\xcf\x84\xce\xbf \xce\xbc\xce\xac\xcf\x84\xce\xb9), v alban\xc5\xa1\xc4\x8dini kot syni keq (ali syri i keq), v romun\xc5\xa1\xc4\x8dini kot "deochi", v \xc5\xa1pan\xc5\xa1\xc4\x8dini kot mal de ojo, v italijan\xc5\xa1\xc4\x8dini malocchio, v portugal\xc5\xa1\xc4\x8dini mau-olhado ("kar daje zlo / bolnega pogled"), v \xc5\xa1ved\xc5\xa1\xc4\x8dini kot ge onda \xc3\xb6gat (dati zloben pogled), in na Havajih znana kot stink eye ali maka pilau in pomeni gnile o\xc4\x8di._NEWLINE_Za za\xc5\xa1\xc4\x8dito pred negativnimi vplivi \xc5\xa1e danes prodajajo razli\xc4\x8dne talismane (na primer nazar v Tur\xc4\x8diji), pogosto pa za varovanje pred zlim o\xc4\x8desom uporabljajo tudi izreke in molitve. Mnogo turistov prinese iz Tur\xc4\x8dije spominke zna\xc4\x8dilne modre barve, ki spominjajo na modro oko._NEWLINE_Apotropejsko mo\xc4\x8d, da odganja nesre\xc4\x8do, varuje ima pri nekaterih narodih v Zahodni Aziji tudi Hamsa, tudi khamsa ali hamesh, ki pomeni "pet", in se nana\xc5\xa1a na prste roke. V judovski kulturi se Hamsa imenuje roka Marije, v nekaterih muslimanskih kulturah pa roka Fatime.'